|  |
| --- |
| Eelnõu  **NARVA LINNAVALITSUS** |

**KORRALDUS**

|  |  |
| --- | --- |
| Narva | ……………..2021 nr |
|  |  |

**Kasutusloa andmine (Malmi tn 5a)**

**1. ASJAOLUD JA MENETLUSE KÄIK**

20.07.2021 ehitisregistri keskkonda laekus läbivaatamiseks Malmi tn 5a kinnistul (katastri tunnus 51101:006:0040) asuvas büroohoones (ehitisregistri kood 118006491) paigaldatud jahutus- ja sisekliima süsteemile kasutusloa taotlus nr 2111371/17006. Taotlusele on lisatud ehitusprojekt „Malmi tn. 5a hoone jahutus- ja sisekliima süsteemi rekonstrueerimis- ja ehitustööd. 256\_PP\_v03\_2021-03-01“, projekteerija SKAT-KESKUS OÜ, ning vajalik teostusdokumentatsioon.

Ehitusprojektiga oli ettenähtud Narva linnas, aadressil Malmi tn 5a olemasoleva büroohoone (ehr kood 118006491) siseruumides paigaldada jahutussüsteemi sisekliima tagamiseks.

Teostatud ehitustööd täies mahus vastavad 28.04.2021 antud ehitusloale nr 2112271/13629 ja ehitusloa menetluse raames kooskõlastatud ehitusprojektidele.

20.07.2021 ehitisregistri keskkonnas, koduleht [www.ehr.ee](http://www.ehr.ee), on genereeritud kasutusloa eelnõu nr 2112371/13043, menetluse nr 267452 ning eelnõu suunatud kooskõlastamiseks Päästeameti Ida päästekeskusele, Narva Linnavalitsuse Arhitektuuri- ja Linnaplaneerimise Ameti ning Linnamajandusameti spetsialistidele.

Büroohoone omaniku esindaja, ehitusettevõtja, omanikujärelevalve, vastutavad spetsialistid hindasid Malmi tn 5a büroohoone paigaldatud jahutussüsteemi nõuetele vastavaks ning ehitisregistri kasutusloa menetluse raames kinnitasid oma allkirjadega, et ehitusseadustikus § 55 loetletud põhjused kasutusloa väljastamisest keeldumiseks puuduvad.

Kasutusloa menetlus toimus ehitisregistri elektroonilises keskkonnas. Ehitusdokumentatsioonis on avastatud puuduseid ning ehitisregistri elektroonilise keskkonna kaudu mitu korda kasutusloa taotlus on tagastatud puuduste kõrvaldamiseks. 13.09.2021 lõplikult kõrvaldatud puudustega ehitusdokumentatsioon on ehitisregistri elektroonilises keskkonnas taotleja poolt taas esitatud ning 16.09.2021 kõik kaasatud isikud kooskõlastasid kasutusloa taotluse kasutusloa väljastamiseks. 20.09.2021 lükkas Päästeameti Ida päästekeskus eelnõu tagasi järgmise põhjendusega: „1.Päästeameti Ida päästekeksuse andmetel ehitusprojekt ei ole päästeastusega kooskõlastatud. 2.Puuduvad ehituslikud tuleohutusnõuded, mida hinnata.“

Seega, ehitusseadustiku § 55 kohaselt Malmi tn 5a büroohoones paigaldatud jahutussüsteemile kasutusloa andmisest keeldumise põhjused puuduvad ning võib anda kasutusloa.

**2. ÕIGUSLIKUD ALUSED**

2.1. Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.

2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või andmisest keeldumine.

**3. OTSUS**

Väljastada Malmi tn 5a büroohoones paigaldatud jahutussüsteemile kasutusluba.

**4. RAKENDUSSÄTTED**

* 1. Korraldus jõustub seadusega sätestatud korras.
  2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Ants Liimets Üllar Kaljuste

Linnapea Linnasekretär